《送远曲》
元代·郭钰

为君治行近一月，今晨竟作匆匆别。枕边纨扇镜中花，一时尽匆伤心色。

妾虽不见边城秋，君亦不识空闺愁。忆君便如君忆妾，双泪岂为他人流。

才貌如君长刺促，少年心事何时足。归期未定须寄书，误人莫误灯花卜。

作者简介：（公元一三一六年至？年）字彦章，吉水人。生于元仁宗延佑三年，卒年不详，年在六十岁以外。元末遭乱，隐居不仁。明初，以茂才徵辞疾不就。钰生平转侧兵戈，为诗多愁苦之辞；著有静思集十卷，《四库总目》于当时盗贼残破郡邑事实，言之确凿，足补史传之阙。